Diit 124
Kuoth gaaŋɛ nɛɛkɛ
(Dit Dee-bid mi la kiɛtkɛ ɛ nɛy tin la wäkä Jɛ-ru-tha-lɛm mi wäkɛ ti̱em runä la̱t thi̱n)
1
Kä duŋ mi /ken Kuoth Nhial
kulɛ te kui̱dan,
ɛ ji̱ I-thɛ-rɛl luɔckɛ nɛmɛ.
2
Kä duŋ mi /ken Kuoth Nhial
kulɛ te kui̱dan,
mëë ci ji̱ tɛ̈ran kɔn mak,
3
kɔn roc a tëk,
mëë cikɛ ŋɛ̈ɛ̈ny kɛ kɔn.
4
Cukɛ kɔn muɔy ce̱tkɛ nyɔc,
deekɛ lo̱ny wi̱i̱dan ce̱tnikɛ pi̱w,
5
dëë kɔn cu lɔk ce̱tnikɛ lo̱o̱l
pi̱i̱ni mi te löny mi di̱i̱t.
6
Ɛ puɔ̱th tekɛ Kuoth Nhial
min /ken ji̱,
tɛ̈ran jakä ɣöö ba kɔn däk.
7
Canɛ kään ce̱tnikɛ dit mi ci kään
kä dhuur kääkä,
ci dhuur tööl canɛ cu kään.
8
Luäkdan bëë kä Kuoth Nhial,
cääk nhial kɛnɛ piny.
